ลาบเป็ดเฮียตี๋ สักหลง อ.หล่มสัก จ.เพชรบูรณ์
ร้านแนะนำประจำสัปดาห์นี้ไปไกลหน่อย ที่อำเภอหล่มสัก จังหวัดเพชรบูรณ์ คุณชาย 3 ขอบอกดังๆเลยว่าเด็ด เพราะสะสมความอร่อยมาอย่างยาวนาน การันตีเสียงดังๆให้ก่อนเลยแบบไม่ต้องกลัวเสียชื่อ,ร้านนี้มีชื่อว่า ลาบเป็ดเฮียตี๋ สักหลง ปูมประวัติบอกเล่าความอร่อยสั้นๆได้ความมาว่า เขาเริ่มจากร้านเล็กๆ ขายก๋วยเตี๋ยวเป็ดหาเลี้ยงครอบครัวใหญ่ ตามวิถีคนไทหล่ม สามารถส่งเสียให้ลูกหลานได้เรียนจบจนมีงานทำ แต่ก็ยังไม่เคยคิดที่จะเลิกอาชีพค้าขาย ขยับขยายจากก๋วยเตี๋ยว ก็เพิ่มเป็นอาหารจานด่วน จานเด็ด ลาบเป็ดรสจัดจ้าน และแถมพ่วงมาด้วยอีกหลากหลายเมนูเรียกแขกก็ตามมาอีกนับสิบรายการ,จนเป็นที่กล่าวถึงว่าจะกิน ลาบเป็ด ให้อร่อยต้องมาที่ร้านลาบเป็ดเฮียตี๋ สักหลง,เฮียตี๋ เจ้าของร้านลาบเป็ดสักหลง เล่าถึงเคล็ดลับการปรุงอาหารให้อร่อยถูกปากคนกิน ต้องใส่ใจในรสชาติ โดยเฉพาะการทำอาหารจานด่วนจานเดียว ต้องทำทีละจานเสิร์ฟร้อนๆ ไม่ใช่ตักมาจากถาดที่ทำเตรียมไว้ราดข้าวให้ลูกค้ากินที่ร้านจะไม่ทำเด็ดขาด,ลาบเป็ดของที่ร้านจะใช้เป็ดพันธุ์ปักกิ่งรุ่นๆน้ำหนัก 2 กิโลฯ เอามาแล่เนื้อกับหนังออกจากกัน ไม่ใช้ในส่วนของตูดเป็ด เอาหนังเป็ดที่ได้จากการแล่ผัดกับกระเทียมคลุกให้เข้ากันแล้วตามด้วยเนื้อเป็ดพอให้ สุกจากนั้นก็เอามาปรุงรสด้วยข้าวคั่วที่เตรียมไว้ โดยจะใช้ข้าวคั่วกับใบมะกรูดทอดปั่นให้ละเอียด ผสมให้เข้ากัน เติมรสชาติพริกแห้ง น้ำปลา มะนาว โรยหน้าด้วยหอมเจียวที่คลุกกับน้ำมันของเป็ดที่ลอยมากับเป็ดพะโล้กลิ่นจะหอมมาก,O O O O,เคล็ดไม่ลับเมนูจานเด็ด ลาบเป็ด เฮียตี๋สูตรนี้นอกจากจะได้ลาบเป็ดรสจัด เนื้อหนังนุ่มสุดๆแล้ว สิ่งที่กังวลจะหมดไป คือจะไม่มีกลิ่นสาบจากเป็ด,นั่นเพราะว่า เฮียเขาไม่ได้ใช้ส่วนที่ทำ ให้เกิดกลิ่นนะจะบอกให้,พ่วงเสริมความหอมอร่อยเด็ดโดนใจ โดยเฉพาะใช้หอมเจียวที่โรยหน้ามากับลาบเป็ดจะได้รสสัมผัสที่กรุบกรอบตัดกันกับเนื้อหนังเป็ดนุ่มๆอร่อยเข้ากันดีมาก,คุณชาย 3 มิอาจปฏิเสธความอร่อยที่อยู่ตรงหน้าได้ บอกเลยมันเด็ดมากๆ ยิ่งกินกับผักสดที่จัดเครื่องเคียงมาเต็มๆเปล่าๆก็อร่อย หรือจะกินกับข้าวสวยร้อนๆ หรือจะเป็นข้าวเหนียวนึ่งก็อร่อยไม่แพ้กัน,ลาบเป็ดเฮียตี๋ สักหลง เมนูส่วนใหญ่ใช้เป็ดเป็นหลัก นอกจากลาบเป็ดที่เป็นจานหลักขึ้นชื่อลือชาแล้ว ก็ยังมี ต้มยำเป็ดบอกเลยลองมาแล้วจ้า แซ่บมากๆ เกิดมาก็เพิ่งเคยกินต้มยำเป็ดลงตัวจัดจ้านมาก,ถัดมาก็แน่นอน ว่าต้องยกนิ้วให้กับ เป็ดพะโล้ จะเป็ดพะโล้สับเสิร์ฟมาเป็นจานๆจิ้มน้ำจิ้มก็เจ๋งแจ๋ว หรือจะกระซิบเพิ่มความรัญจวนขึ้นมาอีกระดับก็ต้องผัดเป็ดพะโล้ขี้เมาผัดกะเพราเครื่องในเป็ด,แต่ที่ขาดเสียไม่ได้เรียกว่าถ้าไม่สั่งถือว่าพลาด ไปไม่ถึง ลาบเป็ดเฮียตี๋ สักหลง ถ้ามีโอกาส ได้อิ่มอร่อยกันแล้วต้องสั่งเลยไข่เจียวลาบเป็ด,ไข่เจียวลาบเป็ด แม่นแล้วจ้า จานนี้ถูกใจสาวกไข่เจียวชัวร์ป้าด โดยเฮียตี๋จะทำหน้าที่เจียวไข่แล้วก็ใส่ลาบเป็ดลงไป แน่นอนว่าเมนูไปให้ถึงดวงดาวนี้จะได้รสชาติของไข่เจียวที่มีกลิ่นของลาบ,ลองนึกรสสัมผัสความอร่อยตามกันนะครับ ไข่เจียวกรอบๆกินกับซอสพริก หรือจะขอเป็นน้ำปลาพริกคลุกข้าวไข่เจียวลาบเป็ดก็ไม่ว่ากัน ฟินนนเว่อร์มากๆ,O O O O,กินอิ่มหนำใจกับสารพัดเมนูเด็ด เป็ด กันแล้ว คุณชาย 3 ก็ได้มีโอกาสขอพูดคุยกับเจ้าของร้านแบบเปิดใจกันว่า เหตุไฉน? ทำไมพนักงานร้านนี้จึงมีแต่ผู้สูงอายุ ทั้งทำอาหาร จดเมนู และก็เสิร์ฟเองเห็นๆ,เฮียตี๋ เล่าว่า พวกเราอยู่กันมานานแล้ว สามแม่ครัวที่เห็นก็เป็นพี่ๆน้องๆกันหมด อายุรวมกันก็ต้องมีไม่น้อยกว่า 200 ปี แต่ก็ใช่เรื่องลำบาก ทำกันมานานกว่า 30 ปี อยู่บ้านเราเอง ฝีมือทำอาหารก็ชำนิชำนาญ,ไม่ต้องห่วงต้องกังวลอะไร คนกินก็เข้าใจ ช้าก็ไม่บ่น หลงๆลืมๆก็ไม่ว่า เหมือนได้กินข้าวรสมือญาติผู้ใหญ่ อร่อยไม่มีเปลี่ยน ใครอยากสัมผัสเมนูเป็ดแบบเด็ดที่กล่าวมา เชิญบุกไปพิสูจน์กันได้ด้วยตัวเอง ร้านลาบเป็ดเฮียตี๋ สักหลง ถือว่าเป็นร้านอาหารที่ได้รับการการันตีจากผู้หลักผู้ใหญ่ในอำเภอหล่มสัก มักจะมีแขกผู้ใหญ่มาเยือนกันอยู่สม่ำเสมอ ซึ่งก็ไม่เคยทำให้คนกินผิดหวัง,ทำเลร้านก็หาไม่ยาก ดั้นด้นวิ่งไปตามถนนเส้นหล่มสัก-หล่มเก่า โดยมาจากที่ว่าการ อำเภอหล่มสัก มุ่งหน้าไปอำเภอหล่มเก่า 5 กิโลเมตร เลี้ยวขวาเข้าซอย อบต.สักหลง ตรงดิ่งเข้าไปจะชนวัดไตรภูมิ มองทางขวาเลยวัดไปหน่อยก็จะพบกับร้าน ลาบเป็ดเฮียตี๋ (สักหลง) ลักษณะร้านจะเป็นบ้าน 2 ชั้น มีที่จอดรถค่อนข้างเพียงพอในรั้วบ้าน โต๊ะสำหรับนั่งก็เยอะ ด้านหน้า ด้านข้าง และด้านหลังร้านที่ติดกับลำธารน้ำ,แวะเวียนผ่านไปจำชื่อนี้ให้แม่นๆ ร้าน ลาบเป็ดเฮียตี๋ (สักหลง) เปิดตั้งแต่เวลา 10.00-15.00 น. หยุดทุกวันที่ 25-27 ของทุกเดือน โทร.สอบถามเส้นทางกันได้ที่เบอร์ 0-5674-5852, 08-1688-3973.,คุณชาย 3
เฮียตี๋ เจ้าของร้านลาบเป็ดสักหลง เล่าถึงเคล็ดลับการปรุงอาหารให้อร่อยถูกปากคนกิน ต้องใส่ใจในรสชาติ โดยเฉพาะการทำอาหารจานด่วนจานเดียว
ลาบเป็ดเฮียตี๋ สักหลง,ร้านลาบเป็ดเฮียตี๋ สักหลง,เพชรบูรณ์,คุณชายตะลอนชิม,คุณชาย 3,ลาบเป็ด,อำเภอหล่มสัก,ข่าวทั่วไป